Document ID: 32009R0316

KOMISSION ASETUS (EY) N:o 316/2009,
annettu 17 päivänä huhtikuuta 2009,
neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen, annetun asetuksen (EY) N:o 1973/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 142 artiklan c ja e alakohdan,
sekä katsoo seuraavaa:
(1)
Asetuksella (EY) N:o 73/2009 kumotaan neuvoston asetus (EY) N:o 1782/2003 (2) uusien alojen sisällyttämiseksi asteittain tilatukijärjestelmään ja tuotannosta irrotetun tuen lisäämiseksi. Sen seurauksena tietyt tukijärjestelmät eivät enää ole voimassa, eikä komission asetuksessa (EY) N:o 1973/2004 (3) olevia vastaavia täytäntöönpanosääntöjä enää tarvita.
(2)
Manner-Ranskassa ja Italiassa on jokin aika sitten otettu käyttöön uusi riisinviljelytekniikka, joka edellyttää myöhäisempää kylvöä. Sen vuoksi on aiheellista myöhäistää kylvölle asetettua määräaikaa riisin lajikohtaisen tuen tukikelpoisuuden säilyttämiseksi Italiassa ja Ranskassa.
(3)
Asetuksen (EY) N:o 1782/2003 71 artiklan mukaan jäsenvaltiot voivat päättää soveltaa tilatukijärjestelmää viimeistään 31 päivänä joulukuuta 2006 päättyvän siirtymäkauden jälkeen. Tästä syystä joitakin mainitun asetuksen 12 luvussa säädettyjä naudan- ja vasikanlihapalkkioita, joita jäsenvaltiot saattoivat panna täytäntöön ainoastaan siirtymäkaudella, ei enää sovelleta. Sen vuoksi näihin palkkioihin viittaavat säännökset olisi poistettava asetuksesta (EY) N:o 1973/2004.
(4)
Komission asetusta (EY) N:o 796/2004 (4), jossa säädetään täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä, on vuodesta 2009 muutettu niin, että sitä sovelletaan suoraan yhtenäisen pinta-alatuen järjestelmään. Sen vuoksi asetuksesta (EY) N:o 1973/2004 olisi poistettava säännökset, jotka koskevat asetuksen (EY) N:o 796/2004 soveltamista yhtenäisen pinta-alatuen järjestelmään.
(5)
Täydentävien kansallisten suorien tukien osarahoitus koskee ainoastaan Bulgariaa ja Romaniaa vuonna 2009. Sen vuoksi osarahoitustapauksessa sovellettavat säännöt tarkastuksista ja seuraamuksista olisi ajantasaistettava.
(6)
Kesannointijärjestelmää sovelletaan ainoastaan asetuksen (EY) N:o 1782/2003 107 artiklassa vahvistettuna vapaaehtoisena kesannointina viljelijöihin niissä jäsenvaltioissa, jotka soveltavat peltokasvien pinta-alatukea mainitun asetuksen 66 artiklan mukaisesti. Asetuksen (EY) N:o 1973/2004 16 luvussa vahvistetun kesannointijärjestelmään sisältyvän non-food -tuotannon hallinnoinnin yksinkertaistamiseksi on aiheellista jättää tämän järjestelmän ulkopuolelle maatalousmaa, jota käytetään sellaisten tuotteiden viljelyyn, joista voidaan maksaa peltokasvien pinta-alatukea.
(7)
Asetuksen (EY) N:o 1973/2004 103 artiklassa säädetään, että keskimääräinen maitotuotos, jota käytetään asetuksen (EY) N:o 73/2009 111 artiklan 2 kohdan mukaisesti tukikelpoisten emolehmien määrän määrittämiseen, lasketaan asetuksen (EY) N:o 1973/2004 liitteessä XVI ilmoitettujen keskimääräisten maitotuotosten perusteella. Mainitussa asetuksessa Espanjan keskimääräiseksi maitotuotokseksi vahvistetaan 4 650 kilogrammaa. Espanja on pyytänyt, että sen keskimääräinen maitotuotos ajantasaistetaan. Koska maitoala on Espanjassa kehittynyt ja lypsykarjan tuotokset ovat sekä tilojen määrään että niiden kokoon vaikuttavien uudelleenjärjestelyjen seurauksena jatkuvasti kasvaneet, on aiheellista ajantasaistaa kyseinen liite.
(8)
Komission päätöstä K(2004) 1439, joka tehtiin 29 päivänä huhtikuuta 2004, on muutettu siten, että yhtenäisen pinta-alatuen järjestelmään Slovakiassa kuuluvaksi maatalousmaaksi vahvistetaan 1 880 000 hehtaaria vuodesta 2009. Kyseinen määrä on tarpeen sisällyttää asetuksen (EY) N:o 1973/2004 liitteeseen XXI.
(9)
Sen vuoksi asetusta (EY) N:o 1973/2004 olisi muutettava.
(10)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1973/2004 seuraavasti:
1)
Poistetaan 1 artiklan h alakohta.
2)
Muutetaan 2 artikla seuraavasti:
a)
poistetaan 1 kohdan ensimmäisessä ja toisessa alakohdassa viittaukset 1 artiklan h alakohtaan;
b)
poistetaan 2 kohdan ensimmäisessä alakohdassa viittaus 1 artiklan h alakohtaan.
3)
Poistetaan 4 artiklassa viittaus asetuksen (EY) N:o 1782/2003 98 artiklaan.
4)
Korvataan 12 artikla seuraavasti:
”12 artikla
Kylvöpäivät
Jotta riisin lajikohtaista tukea voitaisiin myöntää, ilmoitetut viljelyalat on kylvettävä viimeistään
a)
kyseistä satokautta edeltävänä 30 päivänä kesäkuuta Espanjassa, Ranskassa, Italiassa ja Portugalissa;
b)
31 päivänä toukokuuta asetuksen (EY) N:o 1782/2003 80 artiklan 2 kohdassa tarkoitetuissa muissa tuottajajäsenvaltioissa.”
5)
Poistetaan 9 luku ”Peltokasvien erityinen aluetuki”.
6)
Poistetaan 13 luvussa 2 jakso ”Kausiporrastuspalkkio” (96, 97 ja 98 artikla), 117 artikla, 4 luvun 2 alajakso ”Laajaperäistämispalkkiojärjestelmä” (118-119 artikla), 6 jakso ”Lisätuet” (125 artikla) ja 133 artikla.
7)
Muutetaan 126 artikla seuraavasti:
a)
muutetaan 1 kohta seuraavasti:
i)
poistetaan kolmas alakohta;
ii)
korvataan neljäs alakohta seuraavasti:
”Ennakkoa ei voi maksaa ennen sen kalenterivuoden 16 päivää lokakuuta, jonka osalta palkkiota haetaan.”;
b)
korvataan 2 kohta seuraavasti:
”2. Lopullisen palkkionmaksun yhteydessä maksetaan sen palkkiomäärän, johon viljelijällä on oikeus, ja maksetun ennakon erotus.”.
8)
Korvataan 127 artiklan 1 kohdan ensimmäinen alakohta seuraavasti:
”Määräytymisperuste erityispalkkio- ja emolehmäpalkkiojärjestelmään kuuluvien eläinten palkkionmaksuvuodelle sekä eläintiheyttä laskettaessa käytettävälle nautayksiköiden määrälle on hakemuksen jättöpäivä.”
9)
Korvataan 130 artikla seuraavasti:
”130 artikla
Tilakohtaisen maitokiintiön määrittäminen
Poiketen siitä, mitä tämän asetuksen 102 artiklan 1 kohdan a alakohdassa säädetään, jäsenvaltio voi neuvoston asetuksen (EY) N:o 1234/2007 (5) 66 artiklassa säädetyn seitsemännen jakson loppuun asti päättää, että niiden maidontuottajien, jotka asetuksen (EY) N:o 1234/2007 65 artiklan i ja k alakohdan mukaisesti tai mainitun asetuksen 73, 74 ja 75 artiklan täytäntöönpanosta annettujen kansallisten säännösten nojalla vapauttavat tai ottavat uudelleen käyttöön tilakohtaisia viitemääriä kokonaisuudessaan tai osittain 31 päivänä maaliskuuta tai 1 päivänä huhtikuuta, tuottajakohtainen maidon enimmäisviitemäärä emolehmäpalkkion saamiseksi sekä emolehmien enimmäismäärä määritellään 1 päivänä huhtikuuta.
10)
Poistetaan 131 artiklan 6 kohta.
11)
Poistetaan 14 luvussa 136, 137 ja 138 artikla.
12)
Korvataan 140 artiklan 1 kohta seuraavasti:
”1. Vuoden 2009 osalta asetusta (EY) N:o 796/2004 sovelletaan täydentäviin kansallisiin suoriin tukiin, joita osarahoitetaan Bulgariassa ja Romaniassa Bulgarian ja Romanian liittymisasiakirjan liitteessä VIII olevan I jakson E kohdan mukaisesti.”
13)
Korvataan 143 artiklan 1 kohta seuraavasti:
”1. Asetuksen (EY) N:o 1782/2003 107 artiklan mukaisesti kesannoituja maita voidaan käyttää mainitun asetuksen 107 artiklan 3 kohdan ensimmäisen luetelmakohdan mukaisesti sellaisten raaka-aineiden tuottamiseen, joita käytetään yhteisössä muuhun kuin välittömästi ihmisten tai eläinten ravinnoksi tarkoitettujen tuotteiden valmistukseen tässä luvussa säädettyjen edellytysten mukaisesti.”
14)
Korvataan 145 artiklan 1 kohdan ensimmäinen alakohta seuraavasti:
”Kaikkia maatalouden raaka-aineita, asetuksen (EY) N:o 1782/2003 liitteessä IX lueteltuja peltokasveja lukuun ottamatta, voidaan viljellä mainitun asetuksen (EY) 107 artiklan 3 kohdan ensimmäisen luetelmakohdan nojalla kesannoiduilla aloilla.”
15)
Korvataan 146 artiklan 1 kohdan a alakohdan johdantokappale seuraavasti:
”edellyttäen, että kaikkia asianmukaisia valvontatoimenpiteitä noudatetaan, käyttää määriteltyjä maatalouden raaka-aineita, asetuksen (EY) N:o 1782/2003 liitteessä IX lueteltuja peltokasveja lukuun ottamatta,”.
16)
Poistetaan 147 artiklan 5 kohta.
17)
Poistetaan 149 artikla.
18)
Korvataan 158 artiklan 4 kohta seuraavasti:
”4. Vakuus vapautetaan suhteellisesti kunkin raaka-aineen osalta, jos keräilijän tai ensimmäisen jalostajan toimivaltainen viranomainen on saanut todisteet siitä, että kyseisten raaka-aineiden määrät on jalostettu 147 artiklan 2 kohdan f alakohdassa tarkoitettujen käyttötarkoitusten mukaisesti, ottaen tarvittaessa huomioon mahdolliset 152 artiklan mukaisesti tehdyt muutokset.”
19)
Korvataan 159 artiklan 1 kohta seuraavasti:
”1. Velvollisuus jalostaa raaka-aineet ensisijaisesti sopimuksessa mainituiksi lopputuotteiksi ja velvollisuus jalostaa raaka-aineet sadonkorjuuvuotta seuraavan toisen vuoden 31 päivään heinäkuuta mennessä, ovat asetuksen (ETY) N:o 2220/85 20 artiklassa tarkoitetut ensisijaiset vaatimukset.”
20)
Korvataan liitteessä XVI Espanjaa koskeva luku luvulla ”6 500”.
21)
Poistetaan liitteessä XVIII 2 kohta ”Kausiporrastuspalkkio”, 4 kohta ”Laajaperäistämispalkkio” ja 5 kohta ”Eläintiheydestä riippumaton palkkio”.
22)
Korvataan liitteessä XXI yhtenäisen pinta-alatuen järjestelmään Slovakiassa tarkoitettua maatalousmaata koskeva luku luvulla ”1 880”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tätä asetusta sovelletaan 1 päivästä tammikuuta 2009 alkavia markkinointivuosia koskeviin tukihakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä huhtikuuta 2009.

Labels: 1
17
5
7
3
6